ATKV-Spelathon 2018 - ‘n Zoeloe-meisie maak toe skoonskip in Afrikaans! - Afrikaans.com
Party van ons sukkel maar om behoorlik te spel, maar die ATKV-Spelathon-deelnemers het dit duidelik onder die knie en vir hulle is spelling sommer kinderspeletjies.
Leerders van regoor die land het op 12 en 13 Oktober hul taalvernuf by vanjaar se ATKV-Spelathonfinaal by die H.B. Thom-teater in Stellenbosch ten toon gestel. Een ding was duidelik: Spel kan hulle spel!
Is dit nou breuk of breek, akkommodasie of akkomodasie, gebaseer of gebasseer, flink of vlink, en waar kom die deelteken nou weer – die eerste of die tweede “e” – of is daar ooit ’n tweede “e”! Dis sowaar nie maklik nie! En deesdae lyk dit asof mense al hoe swakker spel. Dalk het tekstaal iets daarmee te make? Die ywerige selfoongebruikers gebruik graag verkorte woorde en sal sommer maklik –tjie verander na -k (biki vir bietjie). Of dalk klank kleuters net nie meer nie. Hoe dit ook al sy, Afrikaanse spelling kan party van ons laat les opsê.
… want slimkoppe kan spel!
Die 15-jarige Nolwazi Mahlangu van Hoërskool Patriot (Mpumalanga), ‘n Graad-10 Zoeloe-spreker loop toe weg met die eerste plek in die ATKV-Spelathon se afdeling eerste addisionele taal vir Graad 10 tot 12-leerders. Afrikaans is haar vierde taal! Sy sê dit bewys net weer dat jy deur harde werk bo jou omstandighede kan uitstyg. Lees die lekker onderhoud met haar op Netwerk24 hier.
Die kompetisie groei